Cleopatra

Cleopatra VII Thea Filopátol —en griegu antiguu: Κλεοπᾰ́τρᾱ Φιλοπάτωρ, romanizau: Kleopátrā Philopátōr— (69 e. C.-10 o 12 d'abostu de 30 e. C.),​ conocía comu Cleopatra, hue la governanti última dela dinastía ptolemaica del Antiguu Egitu, enque de horma nominal hue sucedía pol su iju Cesarión comu faraón. Tamién hue diplomática, comandanti naval, lengüista i escreviora de trataus méicus.​ Era descendienti de Ptolomeu I, hundaol dela dinastía, un general grecomacedoniu de Alexandru'l Grandi. Tras la su muerti, Egitu passó a sel provincia del Imperiu romanu, lo que marcó el acabaeru del períodu elenístico que se vía prencipiau col reinau de Alexandru (336-323 a. C.).